钦定古今图书集成/明伦汇编/官常典/第737卷 > 王度
## 钦定古今图书集成/明伦汇编/官常典/第737卷 > 王度

按《明外史》本传：“度字子中，归善人。少力学，工文辞。洪
武中，用明经荐，为山东道监察御史。建文时，燕兵起，
度与齐黄等筹画兵食。时李景隆败绩，盛庸代之，度
密陈便宜可制胜者，是以有东昌之捷。景隆征还，赦
不诛，反用事，忌庸等有功，谗间之。度等与谋者皆见
疏。已而师徒屡败，度奏请募兵。王师捷小河，敕度劳”
军徐州。比还，凤阳失守。方孝孺与度书，“誓死社稷。”燕
王称帝，坐方党，谪戍贺县。坐语不逊族。福王时，赠太
仆卿，谥襄愍。